stanford-oval/wikipedia huggingface dataset:
פיגוע הדקירה בחדרה (2024)
הפיגוע

ביום רביעי, 9 באוקטובר 2024, סמוך לשעה 11:30, הגיע המחבל אחמד ג'בארין, ערבי-ישראלי מאום אל פחם, כשהוא רכוב על אופנוע לרחוב הגיתית בעיר חדרה, ודקר שני עוברי אורח בפלג גופם העליון. לאחר מכן עבר לרחוב בוטקובסקי, ושם דקר גבר נוסף ופצע אותו קשה. לאחר מכן המשיך לרחוב הרצל ודקר עוד שני אזרחים. משם המשיך לרחוב הרברט סמואל, ושם נתפס. אחד מהפצועים, מרדכי פישהוף, אברך בן 35 מחדרה, מת מפצעיו בבית החולים הלל יפה ביום שלמחרת. בנוסף נפצעו עוד אזרח באורח קשה, ארבעה באורח בינוני ואחד באורח קל.
המחבל ניסה תחילה להימלט מהמקום על אופנוע, אולם אזרחים שהיו במקום כיוונו עליו את נשקם ודרשו ממנו לשכב; לאחר שלא נענה לבקשתם, הוא נורה ברגלו ונוטרל.
ראו גם

פיגוע הירי בחדרה (2022)
הפיגוע באולם ארמון דוד
הערות שוליים

↑  שלומי גבאי, יואב איתיאל‏, פיגוע דקירה בחדרה: כוחות מד"א מטפלים ב-7 פצועים בארבע זירות, באתר וואלה, 9 באוקטובר 2024.
↑  איצלה כץ וקובי אטינגר, ‏6 פצועים בפיגוע קשה בחדרה | דיווח: אברך במצב אנוש, תלמיד ישיבת כנסת יצחק בין הפצועים, באתר כיכר השבת, 9 באוקטובר 2024
1 2  איתן גליקמן, רענן בן צור, אריאלה איילון, 6 פצועים בפיגוע דקירה בחדרה, 5 במצב אנוש וקשה, באתר ynet, 9 באוקטובר 2024
↑  אדר גיציס, ‏פיגוע בחדרה: שישה פצועים במצב אנוש, קשה ובינוני, חשוד נעצר, באתר ‏מאקו‏, 9 באוקטובר 2024
↑  ירון דורון, הפיגוע בחדרה: מת מפצעיו רפאל מרדכי פישהוף, באתר ישראל היום, 10 באוקטובר 2024
↑  יואב איתיאל, שלומי גבאי‏, 7 פצועים בפיגוע בארבע זירות בחדרה, בהם אחד אנוש, באתר וואלה, 9 באוקטובר 2024
↑  אזרחים עם נשקים שלופים: תיעוד דרמטי מנטרול המחבל בחדרה, באתר ערוץ 7, 9 באוקטובר 2024
עארף עלווי

עָארִיף א-רחמאן עַלְוִי (באורדו: عارف الرحمان علوی; תעתיק מדויק: עארף אלרחמאן עלוי; נולד ב-29 ביולי 1949) הוא פוליטיקאי פקיסטני, נשיא פקיסטן ה-13, מ-9 בספטמבר 2018 ועד 10 במרץ 2024.
הוא חבר מייסד של התנועה הפקיסטנית לצדק (אורדו: پاکستان تحريک انصاف), והיה חבר האספה הלאומית של פקיסטן מיוני 2013 עד מאי 2018 ושוב בין אוגוסט לספטמבר של אותה שנה. ב-4 בספטמבר 2018, הוא זכה בבחירות לנשיאות פקיסטן. כיהן בתפקיד עד 10 במרץ 2024.
פיגוע הירי במחלף הזיתים

| חלק מפיגועי טרור נגד ישראלים בישראל ובשטחים ב-2024 |
| --- | --- |

 תאריך:  22 בפברואר 2024
 תאריך עברי:  י"ג באדר א' ה'תשפ"ד
 מקום:  מחלף הזיתים ליד מעלה אדומים
 מטרה:  יהודים
 קואורדינטות:  31°47′03″N 35°15′38″E﻿ / ﻿31.784166666667°N 35.260555555556°E﻿ / 31.784166666667; 35.260555555556
 סוג:  פיגוע ירי
 נשק:  נשק אוטומטי 
 הרוגים:  1
 פצועים:  11
 מבצע:  3 מחבלים
 מספר מפגעים:  3
 מפגעים הרוגים:  2
 מניע:  טרור פלסטיני אסלאמי
 he
 
פיגוע הירי במחלף הזיתים היה פיגוע ירי שבוצע במחלף הזיתים, ב-22 בפברואר 2024 י"ג באדר ה'תשפ"ד, על ידי 3 מחבלים פלסטינים תושבי בית לחם ותעמרה. הפיגוע בוצע בפקק תנועה בשעות הבוקר ונרצח בו מתן אלמליח תושב מעלה אדומים ונפצעו כ-11 אנשים.
הפיגוע

הפיגוע בוצע בבוקר 22 בפברואר 2024, י"ג באדר א' ה'תשפ"ד. בסביבות השעה 7:30 החלו 3 מחבלים מנפת בית לחם, בהם שני אחים, לבצע ירי כלפי מכוניות שעמדו בעומס תנועה בכביש 1 במחלף הזיתים. שניים מהמחבלים הגיעו ברכב אחד ומחבל שלישי הגיע ברכב שני.
המחבלים היו חמושים באם 16, קרלו, רימונים ומחסניות. שוטרים שהיו במקום הרגו שניים מהמחבלים ופצעו באורח אנוש את השלישי. בפיגוע נרצח אדם אחד - מתן אלמליח, צעירה בהיריון נפצעה באורח קשה ועוד ארבעה בני אדם נפצעו באורח בינוני.
בעקבות הפיגוע נחסם הציר לתנועת כלי רכב פלסטינים.
הערות שוליים

↑  ינון שלום יתח, שלומי הלר, אמיר בוחבוט‏, פיגוע בכביש 1: צעיר נרצח ו-5 נפצעו מירי סמוך למעלה אדומים - וואלה חדשות, באתר וואלה, 22 בפברואר 2024
ערך זה הוא קצרמרבנושא טרור. אתם מוזמנים לתרום לוויקיפדיה ו.
פיגוע הירי בצומת הפרסה

| חלק מפיגועי טרור נגד ישראלים בישראל ובשטחים ב-2024 |
| --- | --- |
 תאריך:  22 במרץ 2024
 תאריך עברי:  י"ב באדר ב' ה'תשפ"ד
 מקום:  צומת הפרסה, מטה בנימין
 מטרה:  יהודים, חיילי צה"ל
 קואורדינטות:  31°55′44″N 35°06′56″E﻿ / ﻿31.92884324446°N 35.115519773008°E﻿ / 31.92884324446; 35.115519773008
 סוג:  פיגוע ירי
 הרוגים:   לוחם דובדבן
 פצועים:  6
 מספר מפגעים:  1
 מניע:  טרור פלסטיני
 he
 
פיגוע הירי בצומת הפרסה הוא פיגוע ירי שבוצע ב-22 במרץ 2024, י"ב באדר ב' ה'תשפ"ד, בצומת הפרסה הנמצא בין דולב, טלמון והכפר הפלסטיני דיר איבזיע. המרדף אחר המחבל הוביל לחילופי אש בהם נהרג לוחם מיחידת דובדבן, ונפצעו עוד שישה לוחמי צה"ל. לאחר מרדף שנמשך שעות אחדות המחבל נהרג מטיל ששוגר ממסוק קרב.
הפיגוע

סביב השעה 5:15, בבוקר 22 במרץ 2024, פתח המחבל הפלסטיני מוג'אהד ברכאת מנסור, תושב הכפר דיר איבזיע, בירי לעבר מיניבוס ישראלי ממוגן בצומת הפרסה. לא היו נפגעים מהירי, אך נגרם נזק למיניבוס ולאמבולנס ממוגן שהגיע למקום. בהמשך נפתח מרדף אחר המחבל שנמלט לכיוון רמאללה, ובמהלך המרדף המחבל, שהיה מצויד ברובה צלפים, פגע בירי צליפה ופצע באורח אנוש לוחם יחידת דובדבן, רס"ל עילי דוד גרפינקל, ומותו נקבע בבית החולים בילינסון. במרדף נפצעו עוד שישה לוחמי צה"ל, שניים מהם באורח קשה, אחד בינוני ושלושה באורח קל. בפצועים גם מג"ד בחטיבת החילוץ.
במהלך המרדף אחר המחבל, שארך כארבע שעות, נעשה שימוש במסוק קרב, לראשונה מאז האינתיפאדה השנייה באזור זה, והמחבל נהרג מטיל ששוגר ממסוק זה. מחקירת האירוע עלה כי כעבור מעל שעה מתחילת האירוע הגיע מסק"ר לזירה, ביצע ירי לעבר האזור המשוער בו שהה המחבל, ועזב את המקום מבלי לוודא פגיעה בו. רק כעבור מספר שעות הגיע מסק"ר שנית וחיסל את המחבל.
המחבל ברכאת מנסור שימש בעבר כקצין במשמר הנשיאותי הפלסטיני, וישב בעברו בכלא הישראלי. במהלך הלילה מיפו כוחות צה"ל את ביתו לקראת הריסתו.
הערות שוליים

1 2  לילך שובל, צה"ל מיפה את בית המחבל שביצע את הפיגוע החריג בבנימין, באתר ישראל היום, 23 במרץ 2024
↑   רס"ל עילי דוד גרפינקל ז"ל, באתר צה"ל
↑  יואב זיתון, הותר לפרסום: רס"ל עילי דוד גרפינקל, לוחם דובדבן, נהרג מאש צלף ליד רמאללה, באתר ynet, 23 במרץ 2024
↑  פלד ארבלי, משה כהן, ‏"ילד יפה תואר, מלח הארץ": רס"ר עילי דוד גרפינקל נפל בפיגוע בבנימין, באתר מעריב אונליין, 23 במרץ 2024
↑  אוהביה שרעבי, מצוד אחר מחבל שירה לעבר מיניבוס בבנימין, פצוע אנוש ו-2 קשה בחילופי אש בבנימין, באתר ערוץ 7, 22 במרץ 2024
↑  ירון משה תנעמי, חילופי אש בין מחבל לכוחותינו סמוך לצומת הפרסה באזור בנימין, באתר עכשיו 14, 22 במרץ 2024
↑   מדוע מסוק הקרב עזב? בלעדי: הקלטות הקשר מהקרב מול הצלף בבנימין, סרטון בערוץ "כאן | חדשות - תאגיד השידור הישראלי", באתר יוטיוב (אורך: 10:53)
| --- | --- |
בקרת זהויות :  NLI: 987012737166905171
נשיא רואנדה

| --- | --- |


 איוש נוכחי:  פול קגאמה
 תאריך כניסה לתפקיד:  22 באפריל 2000
 דרכי מינוי:  בחירות ישירות
 תחום שיפוט:  רואנדה רואנדה
 מעון:  וילג' אורוגווירו
 מושב המשרה:  קיגלי
 ייסוד המשרה:  28 בינואר 1961
 איוש ראשון:  גרגואר קאייבנדה
 
נשיא רפובליקת רואנדה (באנגלית: President of the Republic of Rwanda, בצרפתית: Président de la République du Rwanda, בקינירואנדה: Perezida wa Repubulika y’u Rwanda) הוא ראש המדינה של רואנדה.
הנשיא נבחר כל שבע שנים בבחירות ישירות, וממנה את ראש הממשלה וכל שאר חברי הממשלה.
בסך הכל כיהנו בתפקיד ארבעה אנשים, הראשון בהם הוא גרגואר קאייבנדה ב-1961 (בתחילה כנשיא רואנדה-אורונדי), והנוכחי הוא פול קגאמה, שנכנס לתפקידו ב-22 באפריל 2000 ומכהן מאז.
הגבלות כהונה

חוקת רואנדה הגבילה את כהונת הנשיא לשתי תקופות כהונה בנות שבע שנים, אך משאל עם חוקתי ב-2015 איפשר לפול קגאמה לרוץ לכהונה שלישית של שבע שנים ועוד שתי כהונות בנות חמש שנים, כלומר הוא יוכל להיות נשיא עד 2034.
רשימת נשיאי רואנדה

נשיא בפועל
הערות שוליים

↑  "חוקת רפובליקת רואנדה". הוועדה המשפטית והחוקתית של רואנדה. 26 במאי 2003. אורכב מ-המקור ב-25 במרץ 2009. נבדק ב-12 בנובמבר 2015. {{cite web}}:  (עזרה)
↑  משאל העם ברואנדה: הנשיא קגאמה יוכל לכהן עד שנת 2034, באתר וואלה, 19 בדצמבר 2015
↑  עד 1 באוגוסט 1973 שלט כ"יושב ראש הוועדה לשלום ואחדות לאומית"
↑  נמלט לזאיר לאחר סיום מלחמת האזרחים ברואנדה ורצח העם ברואנדה
נשיא בולגריה

| --- | --- |


 איוש נוכחי:  רומן ראדב
 תאריך כניסה לתפקיד:  22 בינואר 2017
 דרכי מינוי:  בחירה ישירה
 תחום שיפוט:  בולגריה בולגריה
 כפוף:  לאספה הלאומית
 מעון:  Boyana residence 
 מושב המשרה:  בולגריהארמון בויאנה, סופיה
 משך כהונה קצוב:  5 שנים
 ייסוד המשרה:  1 באוגוסט 1990 (השבעת הנשיא הראשון)
 איוש ראשון:  ז'ליו ז'לב
 http://www.president.bg
 
נשיא הרפובליקה של בולגריה (בבולגרית: Президент на Република България) הוא ראש המדינה של בולגריה והמפקד העליון של צבא בולגריה. זוהי המשרה הרמה ביותר בממשל הבולגרי.
מקום מגוריו הרשמי של הנשיא הוא במעון בויאנה שבסופיה.
רומן ראדב הוא נשיא בולגריה הנבחר מאז ה-13 בנובמבר 2016.
ההיסטוריה של התפקיד > לאחר סתיו העמים

עם השוק החדש והדמוקרטי בבולגריה, גם השלטון הפך לדמוקרטי עם אימוץ החוקה הבולגרית. הנשיא הראשון של הרפובליקה הבולגרית היה ז'ליו ז'לב עם המפלגה איחוד הכוחות הדמוקרטיים, הנבחר לראשונה בבחירות דמוקרטיות. הוא בחר את בלאגה דימיטרובה בתור סגנית הנשיא שלו.
בבחירות השניות בשנת 1996, נכנס לתפקיד פטר סטויאנוב, גם כן עם המפלגה איחוד הכוחות הדמוקרטיים. הוא נכנס לתפקיד בשנת 1997.
סדר הירושה

1. סגן נשיא בולגריה
2. יו"ר האספה הלאומית
נשיאי בולגריה

| נשיא> דיוקן.יושב ראש (נשיא) הרפובליקה | נשיא> שם.יושב ראש (נשיא) הרפובליקה | נשיא> בחירות.יושב ראש (נשיא) הרפובליקה | תקופת כהונה> תחילת כהונה.יושב ראש (נשיא) הרפובליקה | תקופת כהונה> סוף כהונה.יושב ראש (נשיא) הרפובליקה | שיוך מפלגתי> שיוך מפלגתי.יושב ראש (נשיא) הרפובליקה | יושב ראש (נשיא) הרפובליקה | יושב ראש (נשיא) הרפובליקה | יושב ראש (נשיא) הרפובליקה |
| --- | --- | --- | --- | --- | --- | --- | --- | --- |
|  | ז'ליו ז'לב | — | 1 באוגוסט 1990 | 22 בינואר 1992 | איחוד הכוחות הדמוקרטיים |  |  |  |
נשיא הרפובליקה
|  | ז'ליו ז'לב | 1992 | 22 בינואר 1992 | 22 בינואר 1997 | איחוד הכוחות הדמוקרטיים |  |  |  |
|  | פטר סטויאנוב | 1996 | 22 בינואר 1997 | 22 בינואר 2002 | איחוד הכוחות הדמוקרטיים |  |  |  |
|  | גאורגי פרבאנוב | 2001 2006 | 22 בינואר 2002 | 22 בינואר 2012 | המפלגה הסוציאליסטית הבולגרית |  |  |  |
|  | רוסן פלבנלייב | 2011 | 22 בינואר 2012 | 22 בינואר 2017 | אזרחים למען פיתוח אירופי של בולגריה |  |  |  |
|  | רומן ראדב | 2016 | 22 בינואר 2017 | מכהן | עצמאי |  |  |  |
ראו גם

היסטוריה של בולגריה
ראש ממשלת בולגריה
Google Now

| --- | --- |

תצוגת המסך של היישומון Google Now באנדרואיד מרשמלו
תצוגת המסך של היישומון Google Now באנדרואיד מרשמלו
 מפתח:  גוגל
 מחזור חיים:  9 ביולי 2012 – 18 במאי 2016 (3 שנים)
 גרסה אחרונה:  5.13.31.21 
 מערכת הפעלה:  Android 4.1+  iOS 6.0+  Microsoft Windows, OS X, Linux, ו-Chrome OS
 סוג רישיון:  תוכנה קניינית
 קטגוריה:  עוזר אישי וירטואלי (intelligent personal assistant)
 http://www.google.com/landing/now
 
מכשיר נקסוס 7 עם Google Now
Google Now (מילולית: "גוגל עכשיו") הייתה אפליקציה מסוג עוזרת אישית וירטואלית (intelligent personal assistant) אשר פותחה על ידי חברת גוגל. היא הוחלפה על ידי Google Assistant.
היישומון משולב כחלק ממנוע החיפוש של גוגל במכשירים ניידים (סמארטפונים וטאבלטים) בעלי מערכת ההפעלה אנדרואיד או iOS. היישומון זמין גם במחשבים אישיים, כחלק מדפדפן האינטרנט גוגל כרום. היישומון מאפשר ממשק משתמש טבעי, על מנת לספק למשתמש בזמן אמת תשובות והמלצות רלוונטיות לשאלות שונות, בנוסף לשימוש פשוט בשירותי אינטרנט שונים.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היישומון נכלל לראשונה באנדרואיד 4.1 ("Jelly Bean"), אשר הושק ב-9 ביולי 2012, ונתמך בתחילה בגלקסי נקסוס של סמסונג. השירות הפך זמין ל-iOS ב-29 באפריל 2013, בעקבות עדכון של  אפליקציות החיפוש של גוגל, ולאחר מכן עבור הדפדפן גוגל כרום ב-24 במרץ 2014.
תפקוד

היישומון משתמש בחיישנים השונים של המכשיר שעליו הוא מותקן, בהיסטוריה של המשתמש המסוים, בשאילתות שלו, ב-"גרף הידע" שגוגל בונה על בסיס כלל המידע שהיא צוברת ממליוני המשתמשים שלה, בניתוח טקסטים ועוד - כל זאת כדי להציג למשתמש "קלפי ידע נושאיים".
נכון לספטמבר 2014, קלפי הידע הזמינים למשתמשי אנדרואיד בארצות הברית כוללים את (רשימה חלקית):
תחזית מזג האוויר
שערי חליפין של מטבעות עיקריים
הופעות וקונצרטים בסביבה הרלוונטית למשתמש
מידע על טיסות שהמשתמש התעניין בהם
ימי הולדת של חברים
מידע על מלונות רלוונטיים
מידע על סרטים
אטרקציות בקרבת המשתמש או בסביבת היעד שלו
אתרים שכדאי לצלם בסביבת המשתמש או בסביבת היעד שלו
מידע על אמצעי תחבורה ציבורית
תזכורות לקראת אירועים או פגישות מתוכננות
מידע על מסעדות
מידע על אירועי ספורט
מידע על מניות רלוונטיות למשתמש
בעיות בהקשר לפקקי תנועה ועומסים בכבישים
המלצות על אירועי תרבות
חדשות (התווסף בתחילת אוקטובר 2014)
חשבונות לתשלום (התווסף בתחילת אוקטובר 2014)
פעילות משטרתית בסביבתו של המשתמש (התווסף בסוף אוקטובר 2014)
בנוסף ל"קלפי הידע", גוגל מפיצה גם "תזכורות יזומות" אל המשתמש בדחיפה. "תזכורות יזומות", אלה כוללות למשל, מידע על פקקי תנועה בדרך ממקומו העכשווי של המשתמש אל היעד שלו, תזכורות לגבי אירועים וכדומה.
ב-30 בינואר 2015 נוספו "בבת אחת" "קלפי ידע" הניזונים מאפליקציות של צד שלישי. השירות בינתיים זמין למשתמשי אנדרואיד בלבד והוא כולל את האפליקציות שלהלן:
Airbnb, אפליקציה לשכירה/השכרת דירות וחדרים בכל העולם
Instacart, אפליקציית קניות מקוונות
Pandora, אפליקציית רדיו
Shazam, אפליקציה לזיהוי מוזיקה
Lyft, אפליקציה להזמנת מוניות
TripAdvisor, אפליקציה לתיירות
eBay, אפליקציית קניות ברשת
Walgreen
Waze, אפליקציית נהיגה מבוססת שיתוף מידע
Kayak, הזמנה מקוונת של טיסות, מלונות ורכב להשכרה
Ford, חברת הרכב
Doulingo אפליקציה ללימוד שפות
Mint, ניהול השקעות
Strava, מעקב של ריצות וטיולי אפניים
The Economist
The Guardian
Belly, אפליקציית "כרטיסי מועדון", קופונים
Zillow, אפליקציה בתחום הנדל"ן
Coinbase, ארנק ביטקוין
HootSuite, אפליקציית ניהול רשתות חברתיות
Deliver Hero, הזמנת אוכל מקוונת
במסגרת כנס המפתחים שנערך בסוף מאי 2015, החברה הצהירה שהיישומון "יודע" לעבוד עם למעלה ממאה אפליקציות שונות.
טכנולוגיה תשתיתית

היישומון מבוסס, בין השאר, על טכנולוגיית מחשוב ענן והוא משתמש במשאבי "ענן המידע" של גוגל. השימוש במשאבי הענן כולל גישה ל"גרף הידע", אך יכול לכלול גם הקצאה רגעית של מעבדים בכמויות גדולות למשתמש ספציפי, לטובת ביצוע מטלה חישובית כלשהי. בדומה למוח האנושי, Google Now מחזיק מודל מוכלל של כלל האינטראקציות עם משתמש מסוים. מכיוון שכך, Google Now יציג מידע "מותאם חברתית" למשתמש המסוים ולאישיותו. ריי קורצוויל, חבר הנהלה בגוגל, העריך במהלך 2014 ש-Google Now תהיה הפלטפורמה לשילוב "המוח המלאכותי" שעל בנייתו הוא שוקד. בהנחה שזו אמנם כוונתה של "גוגל", הרי שלכל משתמש בעולם תהיה גישה ל"עוזר אישי מקוון" שיש לו משאבי מחשוב בלתי מוגבלים (זיכרון רגעי, כמות מעבדים וכדומה, על בסיס הגישה לענן של גוגל) והוא משתמש גם ב"מודל האינטראקציות המוכלל" של המשתמש המסוים, גם בטכנולוגיות של רשת עצבית מלאכותית וגם בעולם הידע והקשרים בין ישויות של "גרף הידע" אותו גוגל בונה על סמך כלל משתמשיה.
Google Now עושה שימוש בבוטים שקוראים את הדואר האלקטרוני של המשתמש, ככל שמדובר בג'ימייל. בוטים אלו "מבינים" את המשמעות של מרכיבים מסוימים בדואר, כמו למשל, פרטים של טיסות והזמנות במלונות ומשתמשים בהם כדי לתת תזכורות אוטומטיות או עדכונים למשתמש. לדוגמה, אם המשתמש קיבל אישור על הזמנת טיסה מחברה שמשתפת מידע עם חברת גוגל והטיסה מתעכבת - המשתמש יקבל "תזכורת יזומה" לגבי הדחייה, כי האלגוריתם של גוגל מבין שזה עשוי להיות מידע בעל ערך עבורו.
Google Now מודע גם לאירועים ביומן והוא עשוי לתת למשתמש תזכורת יזומה כאשר, להערכת האלגוריתם של "גוגל", המשתמש צריך לצאת לפגישתו הבאה "עכשיו", כדי לא לאחר אליה, תוך התחשבות בגודש התנועה בדרך אל אותה פגישה עתידית.
על פי פרסום ממרץ 2014, Google Now יכלול גם יכולת "להקיש" על קיום אירועים על בסיס ניתוח הדואר האלקטרוני Gmail ואם הוא מזהה "אירוע" הוא "יציע באופן יזום" למשתמש להכניס את אותו אירוע ליומן. תכונה זו נקראת Inferred Events.
Google Now במובנים רבים יהיה ואולי אפילו כבר היה, סוג של מוח מלאכותי שעובד לטובת המשתמשים, וצובר ידע רצוף ולומד בהתמדה.
בישראל, אף על פי שהיישומון פעיל, רק חלק קטן מ"קלפי הידע" זמינים.
טכנולוגיה תשתיתית > פיקוד קולי

גוגל שילבה יכולת להאזין למגוון גדול של פקודות דיבור. החברה מייחסת תכונה זו ליישומון. מוכרות לפחות 70 פקודות קוליות שונות שהיישומון אמור להכיר. שילוב תכונת הפיקוד הקולי אמורה להוות תשתית לכלל אמצעי "המחשוב הלביש" שבאופן טבעי, לרובם אין מקלדת ומסך גדול. ע"פ פרסומים שונים, גוגל משתמשת בדגימת הקול של המשתמש כאמצעי לזיהוי ביומטרי של זהות המשתמש. כמו מנגנונים רבים אחרים, הזיהוי הקולי לכן, מהווה מרכיב בתהליכי אימות זהות המשתמש של גוגל עם הזהות האמיתית של אותו משתמש. להיבט זה יש משמעויות מרחיקות לכת מכיוון שאחת הסכנות הגדולות באינטרנט היא גנבת זהות. סכנה זו מועצמת עוד יותר כאשר שירותים נוספים וחיצוניים לגוגל עושים אף הם שימוש במנגנוני הזיהוי של גוגל.
טכנולוגיה תשתיתית > חיפוש קולי ו"ניהול שיחה"

כחלק מהעוזר הווירטואלי, גוגל שילבה גם חיפוש קולי. הפעלת התכונה מתבצעת על ידי הקלקה או נגיעה בסמל הקטן של המיקרופון, בצד חלון החיפוש או, בטלפונים ניידים עם גרסת "אנדרואיד" מתאימה, ישירות על ידי הפקודה הקולית: OK Google. כאשר התכונה מופעלת יופיע חיווי מתאים ואז היישומון מאזין לשאלות של המשתמש. בניגוד לחיפוש רגיל, כאשר החיפוש הוא חיפוש קולי, היישומון "שומר את ההקשר של השיחה".
החיפוש הקולי לכן, מאפשר לנהל שיחה "טבעית" וזהו סוג של מימוש "עיבוד שפה טבעית" במסגרת של יישומון. מימוש תכונת החיפוש הקולי מחייבת שכבה של "המרת קול לטקסט" ויכולת הבנת משפטים שלמים ושמירת הקשר בין משפטים.
החיפוש הקולי מאפשר גם לחפש תמונות. כך למשל, אפשר לבקש "הראה לי תמונות של חתולים", או אפילו: "הראה לי תמונות שלי, של חתולים" ובדף התוצאות יוצגו תמונות של חתולים בכלל או - רק תמונות שהמשתמש עצמו צילם וגם מופיע בהן חתול. פרוט הטכנולוגיה שמאפשרת תכונות אלה נמצא בערך: "גוגל תמונות".
תכונה זו אמורה להיות שימושית במיוחד במצבים בהם הידיים תפוסות, כמו למשל בעת בישול במטבח, עבודה עם כלים מכניים או אפילו, בזמן נהיגה. התכונה בלבדית במידה רבה, לחלק ממכשירי ה"מחשוב הלביש" שמתפתחים בימים אלו.
הפעלת התכונה אפשרית רק אם הותקן והוגדר מיקרופון מתאים על המכשיר המסוים איתו עובדים (או שיש בו מיקרופון מובנה).
טכנולוגיה תשתיתית > Now On Tap וחיפוש תלוי הקשר

במסגרת כנס המפתחים שנערך במאי 2015, החברה הכריזה על שתי תכונות חדשות הנשענות על היכולת "להבין" מה קורה בתוך אפליקציות צד שלישי.
Now on Tap היא התכונה ולפיה לחיצה ארוכה על "כפתור הבית" תגרום למכשיר "לצלם" את מסך האפליקציה המוצג באותו רגע למשתמש, להעביר את התמונה למנוע ה"רשתות נוירונים רבודות" ותוך פחות מחצי שנייה - להציג למשתמש מידע שלדעת "גוגל" רלוונטי עבורו, על בסיס ניתוח ההקשר. לדוגמה: אם המשתמש קורא דוא"ל של חבר על להקת רוק - לחיצה ארוכה על כפתור הבית תגרום ל־Google Now להציג למשתמש את "כרטיס המידע" על אותה להקה - מבלי שיש צורך להקליד משהו או לשאול משהו.
גם פקודות חיפוש קולי ישמרו על ההקשר של האפליקציה בתוכה נמצא המשתמש. לדוגמה, אם מתנהלת שיחה על מחזה מסוים והמשתמש יגיד OK Google וישאל: "באיזה פרסים זכה המחזה?", המערכת "תבין" שמדובר באותו מחזה שמוצג באפליקציה, אף על פי שהיא "שייכת" לצד שלישי.
תכונות אלו יהיו זמינות בגרסה M (מרשמלו) של "אנדרואיד (מערכת הפעלה)" שהשתחררה יחד עם השקת צמד מכשירי הנקסוס בסוף שנת 2015.
טכנולוגיה תשתיתית > פרטיות

היישומון מאפשר למשתמש להגדיר, להפעיל או לכבות את הגישה לנושאים שלהלן:
הגדרת "בית" ו"מקום עבודה".
הכנסת תזכורות יזומות על ידי המשתמש.
הכנסת קבוצות ספורט מסוימות שהמשתמש מתעניין בהן.
רשימת מניות (ככל הנראה, היישומון "יודע" גם לקחת את הרשימה ישירות מ"גוגל פיננס").
אישור שימוש במיקום המכשיר הנייד.
אישור שימוש בהיסטוריה של מיקומים.
בחירה אלו כרטיסים להציג ואלו לא.
ברירת המחדל בעת ההתקנה - היא גישה מאופשרת וכרטיסים מופעלים.
טכנולוגיה תשתיתית > העצמי הקיברנטי

מכיוון שגוגל מחזיקה "מודל אינטראקציות עבר" של המשתמש, האלגוריתמים שלה יודעים לחזות במידה מסוימת מה המשתמש ירצה לדעת בעתיד הקרוב. זו למעשה התכונה העיקרית שמבדלת את Google Now בהשוואה ליישומים אחרים דומים. מבחינה פילוסופית, גוגל יצרה אלגוריתם שמחקה את האישיות של המשמש על גווניה השונים[דרוש מקור].
ראו גם

סירי
מיקרוסופט קורטנה
S Voice
וולפרם אלפא
הערות שוליים

↑  ריי קורצוייל על Google Now כפלטפורמה הראשונה לשילוב מוח מלאכותי
↑  Taylor Martin, Every Google Assistant command you can give right now, CNET (באנגלית)
↑  לדוגמה: Airbnb משתמשת בזיהוי שם המשתמש בגוגל כאמצעי להעלאת האמינות של משתמשיה
↑  סרט של חברת "גוגל", כולל פרוט הטכנולוגיות להמרת קול לטקסט וההיסטוריה של התפתחות הנושא, 07:18
| עוזרים וירטואליים |
| --- | --- | --- |
| פעילים | אליסה • אמזון אלכסה • Bixby • ווטסון • סירי • מייקרופט • Voice Mate • ‏AliGenie • ‏Braina • ‏Celia • ‏Clova • ‏Maluuba (אנ') • ‏Xiaoice (אנ') |  |
| הופסקו | BlackBerry Assistant‏ • מיקרוסופט קורטנה • Google Now‏ • M‏ • Microsoft Agent‏ • Microsoft Bob‏ • Microsoft Voice Command‏ • Ms. Dewey‏ • Mya‏ • Mycroft‏ • Office Assistant (קליפי) • S Voice‏ • Speaktoit Assistant‏ • Tafiti‏ • Vlingo |  |
פיגוע הדקירה בקניון בכרמיאל

| חלק ממלחמת חרבות ברזל, פיגועי טרור נגד ישראלים בישראל ובשטחים ב-2024 |
| --- | --- |
 תאריך:  3 ביולי 2024
 מקום:  קניון בכרמיאל
 קואורדינטות:  32°55′42″N 35°19′32″E﻿ / ﻿32.9284094°N 35.325601°E﻿ / 32.9284094; 35.325601
 סוג:  פיגוע דקירה
 נשק:  סכין
 הרוגים:  1
 פצועים:  2
 מבצע:  מחבל ערבי ישראלי
 מספר מפגעים:  1
 מפגעים הרוגים:  1
 מניע:  לאומני – הסכסוך הישראלי-פלסטיני
  (למפת הגליל המערבי מוגדלת) קניון חוצות כרמיאל(למפת הגליל המערבי רגילה) קניון חוצות כרמיאל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קניון חוצות כרמיאל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קניון חוצות כרמיאל he
 
פיגוע הדקירה בקניון בכרמיאל הוא פיגוע דקירה שאירע ב-3 ביולי 2024 בקניון 'חוצות כרמיאל' בכרמיאל. בפיגוע נהרג חייל אחד מדקירות לצוואר ונפצע קשה מדקירות בחזה וכתף חייל אחר. היה זה פיגוע הטרור הראשון בתולדות העיר.
הפיגוע

בצהרי 3 ביולי 2024, סביב השעה 12:00, הגיע המחבל ג'ואד רביע תושב נחף שבבקעת בית כרם אל הקומה השנייה בקניון חוצות כרמיאל שבעיר כרמיאל. המחבל דקר שלושה ישראלים. בפיגוע נהרג חייל צה"ל, נהג משאית בחיל הלוגיסטיקה, סמל אלכסנדר יקימינסקי ושניים נוספים נפצעו, אחד קשה ואחד בינוני. את המחבל חיסל חייל אחר שנדקר על ידי המחבל אף הוא, נתן שמעון אבני, לוחם מגדוד 71. נתן ספג 3 דקירות אך התעשת, שלף את נשקו וירה במחבל, שמת לאחר מכן מפצעיו.
בעקבות הפיגוע נעצרו הוריו של המחבל וארבעה מאחיו ואחיותיו. בהמשך הוארך מעצרם בשמונה ימים.
הערות שוליים

↑  אלכסנדר יקימינסקי באתר יזכור.
↑  ליאור אל-חי, פיגוע בקניון בכרמיאל: שני פצועים אנוש וקשה מדקירות. המחבל חוסל, באתר ynet, 3 ביולי 2024
↑  עוזי ברוך, ישראלי נרצח בפיגוע דקירה בכרמיאל, באתר ערוץ 7, 3 ביולי 2024
↑   סמל אלכסנדר יקימינסקי ז"ל, באתר צה"ל
↑  איתן גליקמן, ישראל מושקוביץ, נינה פוקס, ניר כהן, נתן חיסל את המחבל בכרמיאל: "נדקר 3 פעמים והתעשת". הוארך מעצר קרובי המחבל, באתר ynet, 4 ביולי 2024
↑  יואב איתיאל‏, פיגוע הדקירה בכרמיאל: הוארך מעצרם של בני משפחת המחבל, באתר וואלה, 4 ביולי 2024
מינדאוגאס

מינדאוגאס (ליטאית: Mindaugas, שנת 1203 בקירוב – 1263) היה הדוכס הגדול הראשון של ליטא ומלך ליטא הראשון. מעט ידוע על מקורותיו, ראשית חייו ועלייתו לשלטון. הוא הרחיב את גבולותיה של המדינה דרום-מזרחית לליטא התקנית בשנות ה-30 וה-40 של המאה ה-13. בשנת 1250 או 1251, הוטבל מינדאוגאס כנוצרי קתולי. מהלך זה הקנה לו את האפשרות לכרות ברית עם יריביו מהמסדר הליבוני ולכונן יחסים עם האפיפיור והכס הקדוש. במהלך קיץ שנת 1253 הוכתר כמלך ליטא.
גם אם במהלך עשר שנות מלכותו צלח מינדאוגאס בבניית המדינה, סכסוכים עם קרובי משפחה ודוכסים אחרים לא חדלו מלהתקיים; זאמוט התנגדה לשלטון הברית. כיבושיו בדרום-מזרח המדינה אותגרו על ידי הטטרים. בשנת 1261 הוא שבר את הברית עם המסדר הליבוני ונרצח בשנת 1263 על ידי אחיינו טרניוטה בעזרתו של דוכס יריב, הדוכס דאומנטאס. יורשי העצר של מינדאוגאס נרצחו גם הם. הפרות הסדר נמשכו עד שנת 1270 לערך, כאשר טריידניס קיבל את תואר הדוכס הגדול.
מינדאוגאס היה מלכהּ הרשמי היחיד של ליטא; בעוד שמרבית דוכסיה של ליטא, החל משלטונו של ולדיסלב השני יגיילו, הוכתרו גם כמלכי פולין, התארים נותרו נפרדים. בשנות האלפיים, מינדאוגאס נחשב למייסדהּ של המדינה הליטאית. הוא גם מוכר בתור מי שבלם את התקדמות הטטרים לכיוון הים הבלטי, יצר מודעות בינלאומית לקיומה של המדינה הליטאית והכוונתה לתרבות מערבית.
בשנות ה-90 של המאה ה-20, פרסם ההיסטוריון אדווארדאס גודאביצ'יוס מחקר שמציין כי תאריך ההכתרה המדויק של מינדאוגאס היה 6 ביולי 1253. יום זה הוכרז כיום חג לאומי בליטא, "יום המדינה".